**Versuri de toamnǎ**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bǎtrânul teasc topind arama

Într-un izvor de tǎmâioasǎ,

De bucurie, cu pastrama,

I-au invitat pe toţi la masǎ:

Ca şi un fur, printre muşcate,

Vǎrsându-şi auru-n odaie,

Soarele-n cer, peste bucate

Se-alintǎ blând cu-a lui vǎpaie;

Pe searǎ, stelele-ntr-un car,

Toate coboarǎ-ncetişor,

Iar cǎlǎuzǎ le e doar

Mireasma pâinii din cuptor;

Mai nemilos teascul apasǎ

Pe bobul ruginiu ce-şi crapǎ

Arome în buchet de-i lasǎ

Chiar şi fântânii gura apǎ…

Dar la ospǎţ cine lipseşte?!

E Luna, prin livezi şi vii,

Flǎcǎi şi mândre-ademeneşte…

…E pusǎ iar pe nebunii(!)

Frumoasa Venus, dimineaţǎ,

Curtatǎ de aştrii cereşti,

Pe stropi de rouǎ se rǎsfaţǎ

În raiul toamnei româneşti…

Doar praful uliţei ignorǎ

O melodie ce-i gǎtitǎ

Cu flori de ii cusute-n horǎ

De o lǎutǎ îndrǎcitǎ.

Valeriu Cercel